Peste 840.000 de persoane s-au programat la vaccinare, în etapa a doua.
346.474 sunt adulți de peste 65 ani, 189.290 sunt persoane cu afecțiuni cronice și 306.536 sunt angajați din domenii esențiale. Cele mai multe persoane, 329.984, s-au programat individual direct pe platformă. 152.774 de oameni au fost programați prin intermediul medicilor.
Comitetul Național de Coordonare a Activității de Vaccinare împotriva Covid (CNCAV) a anunțat că până duminică s-au programat pe platforma electronică pentru vaccinare 842.300 de persoane, în cadrul etapei a doua a campaniei de imunizare.Potrivit CNCAV, din 15 ianuarie 2021, ora 15.00, până duminică, 24 ianuarie, ora 9.00, pe platforma informatică programare.vaccinare-covid.gov.ro s-au programat 842.300 persoane din etapa a II-a de vaccinare.Dintre aceștia, 346.474 sunt adulți de peste 65 ani, 189.290 sunt persoane cu afecțiuni cronice și 306.536 sunt angajați din domenii esențiale.Conform CNCAV, cele mai multe persoane, 329.984, s-au programat individual direct pe platformă, 262.740 de persoane din domenii esențiale au fost programate prin intermediul angajatorilor, 152.774 au fost programate prin intermediul medicilor, iar 96.802 de persoane s-au programat telefonic, prin call-center.